Diari Oficial de la Generalitat Valenciana


Sumari del DOGV 3702, del 06-03-2000 (2000/1674)

Informació pública de l'acord entre la Federación Valenciana de Municipios y Provincias (FVMP) i els sindicats CCOO, UGT i CSIF en material de sistemes de solució extrajudicial de conflictes en l'administració local valenciana.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1674


Data del document
:   08-02-2000

Organisme emissor
:   Federació Valenciana de Municipis i Províncies

Tipus de document
:   Acord

Descriptors 

:   * València
    * Castelló de la Plana
    * Alacant
    * administració local
    * conveni col·lectiu

Informació pública de l'acord entre la Federación Valenciana de Municipios y Provincias (FVMP) i els sindicats CCOO, UGT i CSIF en material de sistemes de solució extrajudicial de conflictes en l'administració local valenciana. [2000/S1674]
  
De conformitat amb el document de pacte local aprovat per la VII Assemblea General Extraordinària de la Federación Valenciana de Municipios y Provincias, que recull l'acord entre la Federación Valenciana de Municipios y Provincias (FVMP) i els sindicats CCOO, UGT i CSIF en matèria de sistemes de solució extrajudicial de conflictes en l'administració local valenciana, dispose que es procedesca a la seua publicació en el Diari Oficial de la Generalitat Valenciana.
  
València, 8 de febrer de 2000.- La presidenta de la Federación Valenciana de Municipios y Provincias: Enma Iranzo Martín.
  
Acord entre la Federación Valenciana de Municipios y Provincias (FVMP) i els sindicats CCOO, UGT i CSIF en matèria de sistemes de solució extrajudicial de conflictes en l'administració local valenciana
  
La Federación Valenciana de Municipios y Provincias i les organitzacions sindicals més representatives en l'àmbit de l'administració local valenciana són conscients de la conveniència d'aprofundir en un model de relacions laborals basat en un sistema fundat en la mútua confiança entre les parts i conseqüent amb les recomanacions establides en els convenis de caràcter internacional ratificats per Espanya.
  
Reconeixen que l'àmbit en el qual es desenvolupa l'activitat representativa dels concurrents, reuneix una especificitat d'autonomia municipal reconeguda per la Constitució que han de respectar-se en tot cas, i assumeixen la necessitat de prendre com a referent, procediments i instruments ja reconeguts en la normativa vigent, i afavorir i facilitar l'aplicació dels acords i pactes celebrats entre les entitats locals i els sindicats, i conjugar el seu valor jurídic i la seua aplicació directa, en els següents termes.
  
1. Per al coneixement i resolució dels conflictes derivats de l'aplicació i interpretació dels pactes i acords subscrits entre qualsevol dels ens locals i les organitzacions sindicals s'acorda la creació, configuració i desenvolupament d'un sistema de solució extrajudicial de conflictes, al qual hauran d'acollir-se voluntàriament cada una de les parts.
  
2. Els conflictes a què es refereix l'apartat anterior podran ser els derivats de la negociació dels pactes i acords aconseguits en els fòrums de negociació corresponents, i els referents a l'aplicació i interpretació d'aquests, inclosos els que afecten a mediacions en conflictes individuals.
  
3. S'exceptua del sistema de solució extrajudicial de conflictes aquelles matèries per a les que existisca reserva formal de llei.
  
4. Els sistemes de solució extrajudicial de conflictes estaran integrats per procediments de mediació i arbitratge.
  
5. El procediment de mediació serà obligatori quan ho sol·licite una de les parts i la proposta de solució que oferisca el mediador, podrà ser lliurement acceptada o rebutjada per aquestes.
  
6. El procediment d'arbitratge podrà ser acordat voluntàriament per les parts en conflicte. Mitjançant aquest procediment, es podrà encomanar a un tercer la resolució del conflicte plantejat, i es comprometen ambdues parts, anticipadament, a acceptar el contingut d'aquesta.
  
7. L'acord aconseguit a través de la mediació o la resolució d'arbitratge, tindrà la mateixa eficàcia jurídica que la reservada als pactes i acords aconseguits en els fòrums de negociació col·lectiva, sempre que qui haja adoptat l'acord o subscrit el compromís arbitral tinga la legitimació que li permeta convenir, en l'àmbit del conflicte, un pacte o acord.
  
8. Els acords aconseguits a través dels procediments de mediació o arbitratge, seran susceptibles d'impugnació. Específicament, s'hi pot presentar un recurs contra la resolució arbitral, els requisits i formalitats establits a l'efecte o quan la resolució haguera versat sobre punts no sotmesos a la seua decisió, o que aquesta contradiga la legalitat vigent.
  
9. La utilització d'aquest sistema de solució extrajudicial de conflictes, s'efectuarà d'acord amb els procediments que reglamentàriament es determinen, previ acord amb les organitzacions sindicals més representatives, i dins del marc que es desenvolupe des de la Generalitat Valenciana.
  
10. Les parts es comprometen a impulsar el marc que possibilite el desenvolupament reglamentari d'aquest acord en el termini més breu possible des de la seua publicació, així com l'oportuna informació i difusió en ordre a garantir un alt suport municipal i sindical a la iniciativa.
  
11. Aquest acord serà publicat en el Diari Oficial de la Generalitat Valenciana.
  
En prova de conformitat les parts firmen aquest document en quadruplicat exemplar, en el lloc i data indicats.
  
València, 22 de febrer de 1999
  
Per la Federación Valenciana de Municipios y Provincias: Serafín Castellano Gómez, president de la FVMP.
  
Per les organitzacions sindicals:
  
Per CCOO: Julio Conesa, responsable sector local
  
Per UGT: Pedro Santolaria, secretari d'administració local